CELEX: 62014FN0098
Language: el
Date: 2014-09-29 00:00:00
Title: Υπόθεση F-98/14: Προσφυγή-αγωγή της 29ης Σεπτεμβρίου 2014 — ZZ κατά Συμβουλίου

1.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 431/50
            
         Προσφυγή-αγωγή της 29ης Σεπτεμβρίου 2014 — ZZ κατά Συμβουλίου
   (Υπόθεση F-98/14)
   (2014/C 431/79)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ZZ (εκπρόσωπος: M. Velardo, δικηγόρος)
   
      Καθού-εναγόμενο: Συμβούλιο της Ευρωπαϊκής Ένωσης
   
      Αντικείμενο και περιγραφή της διαφοράς
   
   Μερική ακύρωση δύο ανακοινώσεων προς το προσωπικό του Συμβουλίου καθόσον συνδέουν το δικαίωμα επιστροφής των εξόδων ταξιδίου από τον τόπο υπηρεσίας στον τόπο καταγωγής και οδοιπορικής άδειας με το επίδομα αποδημίας και εκπατρισμού και επιβολή στο καθού-εναγόμενο υποχρεώσεως καταβολής αποζημιώσεως για την υλική ζημία και χρηματικής ικανοποιήσεως για την ηθική βλάβη που οι ανακοινώσεις αυτές φέρονται να προκάλεσαν.
   
      Αιτήματα
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               Να ακυρώσει δυνάμει του άρθρου 270 ΣΛΕΕ την απόφαση η οποία περιέχεται στην Ανακοίνωση προς το προσωπικό («ΑΠ») 13/14 (απόφαση αριθ. 2/2014) της 9ης Ιανουαρίου 2014 και η οποία τροποποίησε το καθεστώς που εφαρμόζεται στην οδοιπορική άδεια, κατόπιν της εφαρμογής από 1ης Ιανουαρίου 2014 της διατάξεως που περιέχεται στο άρθρο 7 του παραρτήματος V του ΚΥΚ, καθώς και την απόφαση η οποία περιέχεται στην Ανακοίνωση προς το προσωπικό («ΑΠ») 9/14 (απόφαση αριθ. 12/2014) και η οποία τροποποίησε το καθεστώς των εξόδων ταξιδίου, κατόπιν της εφαρμογής από 1ης Ιανουαρίου 2014 της διατάξεως που περιέχεται στο άρθρο 8 του παραρτήματος VII του ΚΥΚ, που τροποποιήθηκαν με τον κανονισμό (ΕΕ, Ευρατόμ) 1023/2013 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013, για την τροποποίηση του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, καθώς και του καθεστώτος που εφαρμόζεται στο λοιπό προσωπικό της Ευρωπαϊκής Ένωσης, που δημοσιεύθηκε στην Επίσημη Εφημερίδα L 287 της 29ης Οκτωβρίου 2013. Το αίτημα περί ακυρώσεως περιορίζεται στο μέρος των ως άνω ΑΠ που συνδέει το δικαίωμα επί των εξόδων ταξιδίου και επί της οδοιπορικής άδειας με το επίδομα αποδημίας και εκπατρισμού, καθώς και στο άρθρο 6 της ΑΠ 9/14 που εισήγαγε νέα κριτήρια για τον καθορισμό του τόπου καταγωγής·
            
         
               —
            
            
               να υποχρεώσει το καθού-εναγόμενο να καταβάλει στον προσφεύγοντα-ενάγοντα το ποσό των 1 65  596,42 ευρώ προς αποκατάσταση της υλικής ζημίας και το ποσό των 40  000 ευρώ προς ικανοποίηση της ηθικής βλάβης·
            
         
               —
            
            
               να υποχρεώσει το καθού-εναγόμενο να καταβάλει στον προσφεύγοντα-ενάγοντα τόκους υπερημερίας και αποζημιώσεως με επιτόκιο 6,75 % για την υλική ζημία και την ηθική βλάβη που αυτός υπέστη·
            
         
               —
            
            
               να καταδικάσει το Συμβούλιο στα δικαστικά έξοδα.